العامل اللي انا اتفقت معاه يصلح بيتي كان لسه مخلص يوم شغل صعب. عجلة مكسورة خلته يتأخر ساعة، السلم بتاعه وقع وهو بيدهن السقف ودلوقتي العربية القديمة بتاعته مش عايزة تشتغل. مع كل مشكلة كان بيزعق بغضب لنفسه أكتر ما هو بيزعق للحاجات. لما وصلته بالعربية للبيت، الراجل ما نطقش بكلمة.
حاولت اتكلم معاه عشان اقتل الوقت. قدرت اعرف انه جه من Blue Hills في Victoria مع عيلته من ٦ شهور عشان يلاقي شغل. دي كانت اول شغلانة ليه من ساعة ما اتنقل هنا. دلوقتي فهمت ليه سعره كان اقل من اي عامل تاني ممكن الاقيه في الجرنان المحلية. هو كان محتاج الشغل جداً. هدومه كانت بتقول كده.
لما وصلنا، وللمفاجأة، دعاني اقابل عيلته. وهو ماشي في الجنينة اللي قدام بيته وقف فجأة عند شجرة صغيرة وحط ايده عليها. بعدين، لما فتح الباب اتغير خالص. بدل وشه المهموم، ظهرت ابتسامة دافية، حضن لأطفاله الاتنين وبوسة لمراته.
في اليوم التاني، سألته عن الشجرة.
"دي شجرة المشاكل بتاعتي،" رد عليا. "مشاكل الشغل مش مرحب بيها في البيت مع مراتي وعيالي. فبعلقها على الشجرة دي كل ليلة لما ارجع البيت. وبعدين في الصبح باخدها تاني."
"وعارف ايه كمان؟" قال وهو مبتسم، "في الصبح التاني بلاقي ان المشاكل مش كتير زي ما كنت فاكر اني علقتها الليلة اللي فاتت."
ايه من الحاجات دي مَحصلتش للعامل؟
عربيته عطلت. اتأخر عن الشغل. وقع على السقف. السلم بتاعه وقع.